Merkezê Cigêrayîşî yê Jineolojî yê Tebqa bi hemkarîya Mudirîya Jîngehî seba vîrameyîşê Nagîhane Akarsela ke Silêmanî de amebî qirkerdene, rayîrê Nêweşxaneyê Neteweyî de bi seyan leyî nayî ro.
Endama Îdareyê Merkezê Cigêrayîşî yê Jineolojî yê Tebqa Marîya Îsmaîl aktîvîte de qisey kerd û ard ziwan ke Jineolojî giranîye dana xoza û hişmendîya pawitişê xoza vila kena. Marîya vat: ''Seba komelê demokratîkî ma do hêvî û cuye biçînê.''
Hemsereka Meclîsê Viraştişê Qanûnan ê Tebqa Huda El Ewan zî vat: ''Dinya ser de her roje cinîyî yenê qetilkerdene. Cinîyan ê şerwanan ê Şorişê Rojawanî zaf girîngîye daye têkilîya cinîyan. Tîya de tarîxê cinîyan de prosesêko newe dest pêkerd. Ê cinîyî bîyî şerwan, şorişgêr, sîyasetmedar û serkêş.''
